b'\n_START_ARTICLE_\nShahabuddin Ahmed\n_START_PARAGRAPH_\nShahabuddin Ahmed (bengaliksi \xe0\xa6\xb6\xe0\xa6\xbe\xe0\xa6\xb9\xe0\xa6\xbe\xe0\xa6\xac\xe0\xa7\x81\xe0\xa6\xa6\xe0\xa7\x8d\xe0\xa6\xa6\xe0\xa6\xbf\xe0\xa6\xa8 \xe0\xa6\x86\xe0\xa6\xb9\xe0\xa6\xae\xe0\xa7\x87\xe0\xa6\xa6; s. 1. helmikuuta 1930\xc2\xa0Pamal of Kendua ) on bangladeshilainen poliitikko. H\xc3\xa4n toimi maansa presidenttin\xc3\xa4 vuosina 1990\xe2\x80\x931991 ja 1996\xe2\x80\x932001. H\xc3\xa4n on valmistunut Dhakan yliopistosta taloustieteen (1951) ja kansainv\xc3\xa4lisen politiikan (1952) alalta._NEWLINE_Ensimm\xc3\xa4isen\xc3\xa4 kautenaan h\xc3\xa4n korvasi presidentin virasta eronneen Hossain Mohammad Ershadin. H\xc3\xa4n tuli teht\xc3\xa4v\xc3\xa4\xc3\xa4n Bangladeshin korkeimman oikeuden presidentin virasta ja puolue-el\xc3\xa4m\xc3\xa4n ulkopuolelta. Kaikki puolueet tukivat h\xc3\xa4nen valintaansa, jossa p\xc3\xa4\xc3\xa4tavotteena oli perustuslaillisten olojen palauttaminen maan politiikkaan. Vuonna 1991 h\xc3\xa4n palasi tuomarin teht\xc3\xa4v\xc3\xa4\xc3\xa4ns\xc3\xa4._NEWLINE_Vuonna 1996 alkaneen viisivuotiskauden Ahmed toimi presidentinvaalin voittaneena presidenttin\xc3\xa4, ja j\xc3\xa4lleen h\xc3\xa4n ty\xc3\xb6skenteli erityisesti lains\xc3\xa4\xc3\xa4d\xc3\xa4nn\xc3\xb6n kehitt\xc3\xa4misen parissa. H\xc3\xa4nen seuraajakseen vuonna 2001 tuli Abdur Rahman Biswas. Ahmed on ty\xc3\xb6skennellyt pitk\xc3\xa4\xc3\xa4n Bangaldeshin Punaisen Puolikuun palveluksessa. H\xc3\xa4nell\xc3\xa4 on kaksi poikaa ja kolme tyt\xc3\xa4rt\xc3\xa4.'